送孫志康赴高陽
作者：張耒
朝代：宋

paragraphs: 三觴草草豈足飲，聊具數刻留君歡。
年來故友半零落，每念及此傷肺肝。
淮陽窮栖幸見子，胸中鬰結爲少寬。
奈何舍我去不顧，薄宦謀食何艱難。
陳郊窮秋苦雨霽，積雨未受短日乾。
念君匹馬走坡坂，蒙犯霜雪勤征鞍。
吾遭坎壈皆自取，之燕何得南其轅。
雖然男子豈常爾，且復養此凌雲翰。